คลัง ออกมาตรการรองรับไทยเข้มแข็ง
คลัง ออกมาตรการลุยไทยเข้มแข็งรับมือพ.ร.บ.กู้เงินไม่ผ่านสภา
18 ก.พ. 2553

คลัง ออกมาตรการลุยไทยเข้มแข็งรับมือพ.ร.บ.กู้เงินไม่ผ่านสภา
นายสถิตย์ ลิ่มพงศ์พันธุ์ ปลัดกระทรวงการคลัง เปิดเผยว่า ร่างพระราชบัญญัติ (พ.ร.บ.) กู้เงิน 4 แสนล้านบาท เพื่อมาลงทุนโครงการไทยเข้มแข็ง จะออกมาใช้ได้หรือไม่ ขึ้นอยู่กับการของสภาว่าจะอนุมัติหรือไม่ อย่างไรก็ตาม ขณะนี้กระทรวงการคลังได้มีการหารือภายใน เพื่อออกมาตรการรองรับให้ไทยเข้มแข็งสามารถเดินหน้าต่อไปได้  หาก พ.ร.บ. กู้เงินไม่ผ่านการพิจารณาของสภา จะได้นำออกมาตรการออกมารองรับได้ทันที "มาตรการหาต่างๆ กระทรวงการคลังได้คิดไว้ในใจแล้ว หากจะใช้เมื่อไร นายกรณ์ จาติกวณิช รมว.คลัง จะออกมาประกาศเป็นทางการ ซึ่งขณะนี้การเก็บรายได้ปี 2553 ของรัฐบาลคาดว่าจะเกินเป้า 1.7 แสนล้านบาท สามารถนำมาลงทุยในโครงการไทยเข้มแข็งได้ โดยที่ไม่ต้องกู้เพิ่ม" นายสถิตย์ กล่าว นายสถิตย์ กล่าวว่า โครงการไทยเข้มแข้งที่ใช้เงินจาก พระราชกำหนด (พ.ร.ก.) กู้เงิน 4 แสนล้านบาท เดินหน้าไปได้ดี โดยในวันที่ 8 เม.ย. 2553 ทุกโครงการที่ได้รับเงินจัดสรรจากพ.ร.ก. จะต้องจัดซื้อจัดจ้างให้เรียบร้อย โดยในส่วนที่ไม่ได้ดำเนินการตามกำหนด ก็ต้องพิจารณาจะสามารถดำเนินการอย่างไร ปลัดกระทรวงการคลัง กล่าวว่า ขณะนี้นักลงทุนให้ความสนใจประเด็นทางด้านเศรษฐกิจที่ฟื้นตัวดีกว่าที่เคยคาดไว้ และรัฐบาลยังได้วางแนวทางสร้างความเข้มแข็งของเศรษฐกิจระยะปานกลางจากโครงการไทยเข้มแข็ง ซึ่งมาตรการเสริมด้านเศรษฐกิจ นายกรณ์ ได้เตรียมการทุกอย่างไว้แล้ว มีทั้งที่ออกไปแล้ว และที่จะออกเพิ่มเติม โดยจะเป็นมาตรการที่เกี่ยวกับการพัฒนาตลาดทุน และมาตรการที่เกี่ยวข้องกับการปฏิรูปภาษี
สำหรับความเสี่ยงด้านการเมืองที่มีความร้อนแรงบ้าง รัฐบาลสามารถควบคุมสถานการณ์ที่ดี เท่าที่ได้รับฟังจากเลขาธิการสภาความมั่นคงแห่งชาติ เห็นว่าสถานการณ์ยังปกติ ไม่จำเป็นต้องใช้กฎหมายว่าด้วยความมั่นคง ซึ่งเป็นกฎหมายทีกระทบต่อสิทธิเสรีภาพของประชาชน แสดงให้เห็นว่าความเสี่ยงที่จะเกิดประเด็นทางการเมืองนั้นยังควบคุมได้
ขณะที่มาตรการทางด้านเศรษฐกิจ รัฐมนตรีคลังทั้งมาตรการที่ประกาศไปก็ได้เริ่มทะยอยทำแล้ว เชื่อว่าทุกมาตรการที่เตรียมไว้ จะออกมาในปีนี้สามารถนำไปสู่ความเข้มแข็งของเศรษฐกิจระยะปานกลางได้ นอกจากนี้ยังมีบางมาตรการอื่นๆ ที่พึ่งได้คุยกัน ที่ต้องนำเข้ามาเสริม แต่ขณะนี้ไม่คิดว่าจำเป็นต้องมีนโยบายฉุกเฉินทางด้านเศรษฐกิจ เพราะเศรษฐกิจทั้งภายในอกและภายในยังไม่มีจุดเสี่ยงจนทำให้ต้องหามาตรการเศรษฐกิจออกมารองรับ ส่วนทั้งกรณีกรีซ หรือจีน ลดพันธบัตร เป็นโยบายของประเทศนั้นเอง คงไม่มีผลปกระทบมาถึงการดำเนินนโยบายเศรษฐกิจของไทย